(Medve) Miklósnak - Bandi
Jó lesz, ugye, hogyha nem írok
E rímes könyvbe még új rímet, sokat?
Ugy-e, mi ketten értjük egymást:
Fáradtak, könnyesek, jók, bolondosak?
Megöltünk ezer bús nótát már.
Megölni való lesz még áldozat?
Sorsunk nézzük, ha egymást nézzük mi:
Fáradtak, könnyesek, jók, bolondosak.
Ugy-e, megtartjuk mi majd egymást,
Ha nem irok s nem ölök már dalt,
Csak alszom mélyen, mosolygón sokat.
Versek
Ady Endre